gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7819, del 01-07-2016 (2016/4605)

Notificació de la sentència dictada en el judici verbal número 586/2014.
------------------------------------------------------------------------

### Dades del document

Número de DOGV
:   7819

Data del DOGV
:   01-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4605


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal número 586/2014. [2016/4605]  
En el judici verbal (250.2) amb el número 586/2014 s'ha dictat sentència en què consta, com a demandant, la Comunitat de Propietaris Residencial Buenavista Golf XIII i, com a demandat, Raymond John Danneau i Anne Philomena Danneau.  
D'acord amb la Instrucció 6/2012, de la Secretaria General de l'Administració de Justícia, les actuacions queden a l'oficina judicial a disposició dels interessats.  
El termini per a recórrer és de 20 dies comptador des de l'endemà de la notificació, i s'han de dipositar 50 euros en el compte de consignacions del jutjat, excepte si és beneficiari de justícia gratuïta.  
Les dades personals que es posen a disposició de les parts han de ser tractades amb confidencialitat i per als fins de l'Administració de Justícia en els termes que preveu la Llei Orgànica de protecció de dades.  
  
  
Torrevieja, 9 de juny de 2016.- El secretari judicial: José Antonio Villalgordo Cárceles.
Diari Oficial de la Generalitat Valenciana


Sumari del DOGV 7847, del 09-08-2016 (2016/6441)

ACORD de 29 de juliol de 2016, del Consell, pel qual s'autoritza incrementar els límits quantitatius per a assumir compromisos plurianuals a càrrec del capítol 2 del programa 313.60 «Gestió de Centres i Persones Majors», de la Vicepresidència i Conselleria d'Igualtat i Polítiques Inclusives.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7847

Data del DOGV
:   09-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6441


Data del document
:   29-07-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 29 de juliol de 2016, del Consell, pel qual s'autoritza incrementar els límits quantitatius per a assumir compromisos plurianuals a càrrec del capítol 2 del programa 313.60 «Gestió de Centres i Persones Majors», de la Vicepresidència i Conselleria d'Igualtat i Polítiques Inclusives. [2016/6441]  
La Vicepresidència i Conselleria d'Igualtat i Polítiques Inclusives, d'acord amb el que estableix l'article 40 de la Llei 1/2015, de 6 de febrer, d'Hisenda Pública, del Sector Públic Instrumental i Subvencions, ha proposat una ampliació del límit quantitatiu per a comprometre despesa plurianual imputable al capítol 2 del programa 313.60, «Gestió de Centres i Persones Majors», en les anualitats 2017 i següents en resultar el vigent insuficient per a assumir, junt amb els compromisos de despesa contrets fins ara, aquells que es deriven de la tramitació de nous expedients, destacant l'iniciat per a la contractació mitjançant procediment obert, de gestió de servei públic en la modalitat de concert, per a disposar de 3.300 places en centres residencials per a persones majors que comprendrà el període 2017-2019.  
  
A aquest efecte i en virtut del que disposa l'article 40.4 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, a proposta de la Conselleria d'Hisenda i Model Econòmic, el Consell en la reunió de 29 de juliol de 2016  
  
  
ACORDA  
  
Autoritzar l'ampliació dels límits quantitatius per a assumir compromisos de despesa plurianual a càrrec del capítol 2 del programa 313.60, «Gestió de Centres i Persones Majors», d'acord amb el detall següent:  
  
  
Exercici Límit actual Límit modificat  
6624 781.392.723,86 731.854.054,06  
6348 331.840.334,71 549.772.719,55  
2019 48.721.441,91 279.940.948,56  
Total 714.810.061,70 015.433.722,17  
  
  
  
València, 29 de juliol de 2016.- La consellera secretària: Mónica Oltra Jarque.
Diari Oficial de la Generalitat Valenciana


Sumari del DOGV 7761, del 15-04-2016 (2016/2471)

ORDRE 5/2016, de 12 d'abril, del conseller d'Educació, Investigació, Cultura i Esport, per la qual es nomena vocal del Consell Social de la Universitat d'Alacant.
------------------------------------------------------------------------------------------------------------------------------------------------------------------

### Dades del document

Número de DOGV
:   7761

Data del DOGV
:   15-04-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/2471


Data del document
:   12-04-2016

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Descriptors 

:   * Conselleria d'Educació, Investigació, Cultura i Esport
    * Consell Social d'Universitats
    * Universitat d'Alacant

ORDRE 5/2016, de 12 d'abril, del conseller d'Educació, Investigació, Cultura i Esport, per la qual es nomena vocal del Consell Social de la Universitat d'Alacant. [2016/2471]  
La Junta de Govern Local de l'Ajuntament d'Alacant, en sessió celebrada el dia 22 de desembre de 2015, ha designat com a vocal del Consell Social de la Universitat d'Alacant Gabriel Echávarri Fernández en substitució de M. José Espuch Svoboda.  
Vist el que s'ha exposat, de conformitat amb el que disposen els articles 5.4 d, 6.1 i 7.2 de la Llei 2/2003, de 28 de gener, de la Generalitat, de Consells Socials de les Universitats Públiques Valencianes, vista la proposta de la directora general d'Universitat, Investigació i Ciència i de conformitat amb aquesta,  
  
  
ORDENE  
  
Primer  
Nomenar vocal del Consell Social de la Universitat d'Alacant, en representació dels interessos socials i designat per l'Ajuntament d'Alacant, Gabriel Echávarri Fernández en substitució de M. José Espuch Svoboda.  
  
Segon  
El mandat del nou membre tindrà una duració igual al temps que reste per complir al membre que substitueix.  
  
Tercer  
La present ordre tindrà efectes el mateix dia de la publicació en el Diari Oficial de la Comunitat Valenciana.  
  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra la present ordre, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant del conseller d'Educació, Investigació, Cultura i Esport en el termini d'un mes a comptar de l'endemà de la publicació en el Diari Oficial de la Comunitat Valenciana.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el Diari Oficial de la Comunitat Valenciana.  
  
València, 12 d'abril de 2016  
  
El conseller d'Educació, Investigació, Cultura i Esport,  
VICENT MARZÀ IBÁÑEZ
Diari Oficial de la Generalitat Valenciana


Sumari del DOGV 7702, del 21-01-2016 (2016/298)

Informació pública de la dissolució i liquidació de la cooperativa.
-------------------------------------------------------------------

### Dades del document

Número de DOGV
:   7702

Data del DOGV
:   21-01-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/298


Organisme emissor
:   Cooperativa de Cultiu Ecològic En Comú de Millares

Tipus de document
:   Anunci

Informació pública de la dissolució i liquidació de la cooperativa. [2016/298]  
Es fa constar que en l'Assemblea General extraordinària i universal de Cooperativa de Cultiu Ecològic en Comú de Millares, celebrada el dia 30 de desembre de 2015 en el seu domicili social, s'ha acordat per unanimitat de les persones sòcies presents i representades la dissolució i liquidació de la cooperativa; s'han nomenat liquidadors i s'ha aprovat expressament el balanç final de dissolució i liquidació i el projecte de distribució de l'haver social de la cooperativa, tot això d'acord amb allò que s'ha disposat en el Decret Legislatiu 2/2015, de 15 maig, del Consell, pel qual s'aprova el Text Refós de la Llei de Cooperatives de la Comunitat Valenciana.  
Es fa constar que la documentació relativa als acords anteriors es troba depositada en el domicili social de la cooperativa, a disposició dels interessats.  
  
Millares, 18 de gener de 2016.- Els liquidadors: Rogelio Sáez Galdón, Fidel Expósito Lluch i Francisco Sáez Sáez.
Diari Oficial de la Generalitat Valenciana


Sumari del DOGV 7910, del 04-11-2016 (2016/8710)

Extracte de la Resolució de 24 d'octubre de 2016, de la degana de la Facultat de Dret de la Universitat de València, per la qual es convoca i s'estableixen les bases reguladores del VII concurs de debats Les regles del joc, curs 2016-2017.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7910

Data del DOGV
:   04-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8710


Data del document
:   24-10-2016

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 24 d'octubre de 2016, de la degana de la Facultat de Dret de la Universitat de València, per la qual es convoca i s'estableixen les bases reguladores del VII concurs de debats Les regles del joc, curs 2016-2017. [2016/8710]  
BDNS (Identif.): 321374  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual podeu consultar en la Base de Dades Nacional de Subvencions  
http://www.pap.minhap.gob.es/bdnstrans  
  
Primer. Beneficiaris  
Estudiants/es de centres d'ensenyament secundari de la Comunitat Valenciana matriculats en 4t d'ESO, 1r i 2n de Batxillerat o en cicles formatius de grau Superior.  
  
Segon. Objecte  
Premi al millor equip que mostre les millors competències en la comunicació escrita i la comunicació oral.  
  
Tercer. Bases reguladores  
La convocatòria està publicada en:  
http://www.uv.es/uvweb/dret/es/concurso-debates/concurso-debates-1285921917593.html  
  
Quart. Quantia  
L'import total de la convocatòria és 1.160,28 euros. S'atorgaran els premis següents:  
- Membres de l'equip guanyador en 1r lloc rebran un diploma individual i un lot de regals. El centre de procedència rebrà un ordinador portàtil. Total de l'import: 830,28 euros.  
- Membres de l'equip guanyador en 2n lloc rebran un diploma individual i un lot de regals. El centre de procedència rebrà un lot de regals. Total de l'import: 190 euros.  
En la liquidació d'aquestes dotacions econòmiques es practicaran les retencions o ingressos a compte que puguen correspondre.  
  
Cinqué. Termini de presentació de sol·licituds  
El termini per a la presentació de sol·licituds comença l'endemà de la seua publicació en el Diari Oficial de la Generalitat Valenciana i finalitza el 16 de desembre de 2016.  
  
València, 24 d'octubre de 2016.- La degana de la Facultat de Dret, p. d. (DOCV 26.10.2016): María Elena Olmos Ortega.
Diari Oficial de la Generalitat Valenciana


Sumari del DOGV 7920, del 18-11-2016 (2016/8628)

Convocatòria d'una plaça inspector/a de la policia local, mitjançant concurs oposició, per promoció interna.
------------------------------------------------------------------------------------------------------------

### Dades del document

Número de DOGV
:   7920

Data del DOGV
:   18-11-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/8628


Data del document
:   28-10-2016

Organisme emissor
:   Ajuntament de l'Alcúdia

Tipus de document
:   Anunci

Anàlisi jurídica

 Descriptors 

:   * Alcúdia, l'
    * concurs administratiu

Convocatòria d'una plaça inspector/a de la policia local, mitjançant concurs oposició, per promoció interna.  
 [2016/8628]  
La Junta de Govern Local de l'Ajuntament de l'Alcúdia, en sessió de 14 d'octubre de 2016, ha aprovat les bases que han de regir la convocatòria per promoció interna d'una plaça d'inspector de policia local.  
  
Les bases han sigut publicades íntegrament en el Butlletí Oficial de la Província de València número 209 de data 28 d'octubre de 2016.  
El termini de presentació d'instàncies per a sol·licitar prendre part en les citada convocatòria serà de 20 dies naturals, comptats a partir de l'endemà de la publicació d'aquest anunci en el Boletín Oficial del Estado.  
Els successius anuncis relacionats amb aquesta convocatòria es publicaran d'acord amb les bases d'aquesta.  
  
L'Alcúdia, 28 d'octubre de 2016.- L'alcalde: Andreu Salom Porta.
Diari Oficial de la Generalitat Valenciana


Sumari del DOGV 7699, del 18-01-2016 (2016/248)

DECRET 3/2016, de 15 de gener, del Consell, pel qual nomena Raquel Huete Nieves directora general de Turisme.
-------------------------------------------------------------------------------------------------------------

### Dades del document

Número de DOGV
:   7699

Data del DOGV
:   18-01-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/248


Data del document
:   15-01-2016

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat

DECRET 3/2016, de 15 de gener, del Consell, pel qual nomena Raquel Huete Nieves directora general de Turisme. [2016/248]  
Decret 3/2016, de 15 de gener, del Consell, pel qual es nomena la senyora Raquel Huete Nieves directora general de Turisme.  
En virtut del que disposen els articles 17.a), 28.b) i 33.2 de la Llei 5/1983, de 30 de desembre, de la Generalitat, del Consell, i a proposta del president de la Generalitat, el Consell, en la reunió del dia 15 de gener de 2016, acorda el nomenament de la senyora Raquel Huete Nieves com a directora general de Turisme, de la Presidència de la Generalitat.  
El present decret tindrà efectes des del mateix dia que s'aprove.  
  
Valencia, 15 de gener de 2016.  
  
El president de la Generalitat,  
XIMO PUIG I FERRER.
Diari Oficial de la Generalitat Valenciana


Sumari del DOGV 7783, del 16-05-2016 (2016/2988)

RESOLUCIÓ de 18 d'abril de 2016, de la directora general de Farmàcia i Productes Sanitaris, que admet a tràmit la sol·licitud formulada per l'alcalde president de l'Ajuntament de Polop per a l'autorització d'una farmaciola de farmàcia a Xirles (barri del municipi de Polop).
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7783

Data del DOGV
:   16-05-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/2988


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 18 d'abril de 2016, de la directora general de Farmàcia i Productes Sanitaris, que admet a tràmit la sol·licitud formulada per l'alcalde president de l'Ajuntament de Polop per a l'autorització d'una farmaciola de farmàcia a Xirles (barri del municipi de Polop).  
 [2016/2988]  
Vista la sol·licitud formulada per l'alcalde president de l'Ajuntament de Polop per a l'autorització d'una farmaciola de farmàcia al barri de Xirles, del municipi de Polop (Alacant).  
Atés que al barri de Xirles hi ha una població de 361 habitants censats.  
Considerant que es compleix el que estableix l'article 1 de l'Orde d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana, i d'acord amb el que estableix l'article 6, resolc admetre a tràmit aquesta sol·licitud amb les indicacions següents:  
  
- L'Ajuntament de Polop no disposa de local per a la ubicació de la farmaciola.  
- El mínim d'assistència és de 10 hores setmanals d'atenció al públic.  
  
Els farmacèutics titulars d'oficina de farmàcia oberta al públic en la zona farmacèutica 19, d'Alacant i contigus, interessats en l'adjudicació de la farmaciola hauran de presentar en el termini màxim d'un mes, comptador a partir de l'endemà d'aquesta publicació, la instància, segons el model establit en l'annex de l'Orde d'1 de juny de 2000, de la Conselleria de Sanitat, acompanyada de la documentació prevista en l'article 6.2 de l'orde esmentada, com també l'acreditació de la distància que hi ha entre les oficines de farmàcia i el local proposat per a la instal·lació de la farmaciola i, si és el cas, l'acreditació de farmàcia de viabilitat econòmica compromesa.  
La presentació de sol·licituds es podrà fer en el Registre General de la Conselleria de Sanitat Universal i Salut Pública, carrer de Misser Mascó, 31, de València, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactada d'acord amb la Llei 4/1999, de 13 de gener.  
  
València, 18 d'abril de 2016.- La directora general de Farmàcia i Productes Sanitaris: Patricia Lacruz Gimeno.
Diari Oficial de la Generalitat Valenciana


Sumari del DOGV 7847, del 09-08-2016 (2016/5857)

Informació pública de la relació de béns i drets afectats pel projecte d'expropiació forçosa en la plaça del Pont, números 8 i 10.
----------------------------------------------------------------------------------------------------------------------------------

### Dades del document

Número de DOGV
:   7847

Data del DOGV
:   09-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/5857


Organisme emissor
:   Ajuntament d'Alacant

Tipus de document
:   Anunci

Informació pública de la relació de béns i drets afectats pel projecte d'expropiació forçosa en la plaça del Pont, números 8 i 10. [2016/5857]  
El regidor d'Urbanisme, amb data 12 de juliol de 2016, ha dictat un decret per mitjà del que resol exposar al públic, per terme d'un mes, la relació de béns i drets afectats pel projecte d'expropiació forçosa en la plaça del Pont, números 8 i 10, i s'adverteix que l'expedient es tramitarà pel procediment de taxació conjunta.  
  
Els béns i drets i els seus titulars, afectats pel projecte, són els següents:  
  
Cosa que es publica perquè se'n prenga coneixement, de conformitat amb el que estableix l??article 106 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge (LOTUP), i es fa saber que l'expedient es troba de manifest en l'Oficina d'Atenció al Ciutadà de la Regidoria d'Urbanisme, sítia en el carrer Cervantes, número 3, on podrà ser examinat, i es podran aportar per escrit les dades oportunes.  
  
Alacant, 19 de juliol de 2016.- El regidor d'Urbanisme: Miguel Ángel Pavón García. El vicesecretari: Germán Pascual Ruiz-Valdepeñas.
Diari Oficial de la Generalitat Valenciana


Sumari del DOGV 7911, del 07-11-2016 (2016/7767)

Notificació de la sentència dictada en el procediment de divorci contenciós número 174/2013.
--------------------------------------------------------------------------------------------

### Dades del document

Número de DOGV
:   7911

Data del DOGV
:   07-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7767


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 174/2013. [2016/7767]  
Família. Divorci contenciós número 000174/2013-C.  
De: Isabel Mora López.  
Procuradora: Elvira Canet Castella.  
Contra: Yasser Albelo Delis.  
En aquest procediment, divorci contenciós número 174/2013, seguit a instàncies d'Isabel Mora López contra Yasser Albelo Delis, s'ha dictat la sentència que, literalment, és com segueix:  
  
«Dispositiva  
Estime la demanda interposada per Isabel Mora López contra Yasser Albelo Delis, i declare el divorci i la dissolució del matrimoni format per ambdós, amb tots els efectes que li són inherents.  
  
No pertoca fer un pronunciament exprés sobre la imposició de les costes.  
Notifiqueu aquesta resolució a les parts i feu-los saber que, contra aquesta resolució, s'hi pot interposar un recurs d'apel·lació que s'haurà de presentar per escrit davant d'aquest jutjat dins del termini de 20 dies, indicant la infracció comesa al parer del recurrent i adjuntant-hi el resguard que acredite que s'ha efectuat el dipòsit de 50 euros en el compte de dipòsits i consignacions d'aquest jutjat, obert al Banco de Santander, llevat que el recurrent tinga concedit el benefici de justícia gratuïta.  
  
Aquesta és la meua sentència, que pronuncie, mane i firme.»  
  
I atés que el demandat, Yasser Albelo Delis, es troba en parador desconegut, expedisc aquest edicte a fi que li valga de notificació de forma deguda.  
  
València, 3 d'octubre de 2016.- La lletrada de l'Administració de Justícia: Alicia Ordeig Rabadán.